11.06.2007 14:52   Hiina kaguprovintsi Jiangxi Bujia väikelinna linnapea Huang Wenge mõisteti 18 kuuks ja tema kolleeg Xia Jianzhong üheks aastaks vangi selle eest, et nad sillaehituse eest vastutavatena projekti ei peatanud, kuigi teadsid, et töövõtja on pime, vahendas Reuters Hiina ametliku uudisteagentuuri Xinhua teadet.    "Pärast seda, kui pime töövõtja oli projekti muutnud, teostas ta töid üksnes umbkaudselt joonestatud plaani visandit kasutades, mis põhjustas silla kokkukukkumise," oli  kohtuotsuses öeldud.    Xinhua ei selgitanud, kuidas töövõtja sai projektiga töötada, arvesse võttes seda, et ta oli pime.